Diari Oficial de la Generalitat Valenciana


Sumari del DOGV 4681, del 30-01-2004 (2004/643)

RESOLUCIÓ de 21 de novembre de 2003, del Rectorat de la Universitat Jaume I, relativa a la creació de dos arxius amb dades personals en aplicació de l'article 20 de la Llei orgànica 15/1999, de 13 de desembre, de Protecció de Dades Personals.
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2003/11/21/(1)/dof/vci/html**

### Dades del document

Número de DOGV
:   4681

Data del DOGV
:   30-01-2004

Secció del DOGV
:   I. DISPOSICIONS GENERALS

Número del document
:   2004/643


Data del document
:   21-11-2003

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * dades personals
    * base de dades

RESOLUCIÓ de 21 de novembre de 2003, del Rectorat de la Universitat Jaume I, relativa a la creació de dos arxius amb dades personals en aplicació de l'article 20 de la Llei orgànica 15/1999, de 13 de desembre, de protecció de dades personals. [2004/X643]
  
L'article 20 de la Llei Orgànica 15/1999, de 13 de desembre, de Protecció de les dades de caràcter personal, preveu que la creació, modificació o supressió dels arxius de les administracions públiques només podran fer-se per mitjà de disposició general publicada en el Butlletí Oficial de l'Estat o diari oficial corresponent.
  
En compliment d'aquest mandat legal, el Rectorat de la Universitat Jaume I de Castelló resol:
  
Primer
  
Aprovar la creació dels arxius que s'indica en l'annex I d'aquesta disposició.
  
Segon
  
Per garantir la seguretat de les dades de caràcter personal dels arxius que s'esmenten en els annexos i assegurar-ne la utilització segons les finalitats per a les quals van ser recollides, els responsables d'aquests arxius han de prendre les mesures necessàries d'índole tècnica i organitzativa.
  
Tercer
  
Els drets d'accés als arxius esmentats, i també els de rectificació i cancel·lació i oposició de dades, els han d'exercir les persones afectades davant el responsable corresponent, en la forma reglamentària establerta.
  
Quart
  
Els responsables dels arxius automatitzats de dades han d'advertir expressament els cessionaris de dades de caràcter personal de la seua obligació de dedicar-les exclusivament a la finalitat per a la qual se cedeixen, d'acord amb el que estableix l'article 11.1, en relació amb el 4.2 de la LOPD.
  
Cinquè
  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.
  
Castelló de la Plana, 21 de novembre de 2003.- El rector: Francisco Toledo Lobo.
  
ANNEX I
  
Vox-UJI
  
1. Descripció: conté les adreces postals de les persones i entitats a les quals es tramet la publicació periòdica Vox-UJI de la Universitat Jaume I.
  
2. Finalitat:
  
- Distribució de la publicació periòdica Vox-UJI.
  
3. Persones o col·lectiu sobre els quals es pretén obtindre dades o resulten obligats a subministrar-les: persones interessades a rebre la publicació.
  
4. Procediment de recollida de dades: formularis, i mitjançant la transmissió electrònica de dades de persones pertanyents a grups i associacions professionals.
  
5. Estructura bàsica de l'arxiu automatitzat i descripció de les dades que conté: estructura base de dades relacionades. Tipus de dades:
  
- De caràcter identificador.
  
6. Cessions de dades que es preveuen:
  
- Cap.
  
7. Responsable de l'arxiu: Universitat Jaume I.
  
8. Òrgan davant el qual poden exercir-se els drets d'accés, rectificació, cancel·lació i oposició:
  
Servei de Comunicació i Publicacions. Universitat Jaume I. Edifici de Rectorat. Campus del Riu Sec. E-12306. Castelló de la Plana. Espanya. Tel. +87 971 701951. Adreça electrònica: bavttnkdrle-xwhhmivkrqvh@kem.yu.
  
9. Termini per a rectificar o concretar dades: l'establit reglamentàriament.
  
10. Nivell de seguretat: baix.
  
11. Disposicions que emparen l'arxiu automatitzat
  
- Llei 3/1991 de la Generalitat Valenciana, de 19 de febrer de creació de la Universitat Jaume I de Castelló (DOGV de 27.02.91).
  
- Decret 5/1997, de 28 de gener, del Govern Valencià, pel qual s'aproven els Estatuts de la Universitat Jaume I.
  
- Llei Orgànica 15/1999, de 13 de desembre, de protecció de les dades de caràcter personal (BOE de 14.12.99).


Còpia Permalink ELI